22.9.2022 г.
BG
Официален вестник на Европейския съюз
L 245/59
медии от ролята им в определянето на стратегическите цели и създаването на условия за растеж и финансова жизнеспособност на техните дружества.
Освен това следва да бъде призната водещата роля на доставчиците на медийни услуги и на журналистите в разработването на вътрешни гаранции и инструменти за саморегулиране.
(18)
Настоящата препоръка се основава на обмен със заинтересованите страни, по-специално с журналисти, медийни дружества и техни сдружения.
Тя се основава на обсъжданията по време на Форума на европейските новинарски медии (14), по-специално на неговата втора среща, проведена на 29 ноември 2021 г., на която бяха обсъдени трансформацията на медийния отрасъл и на свързаните с нея предизвикателства (15).
В нея също така се вземат предвид съществуващите отраслови инициативи, включително Инициативата за доверие в журналистиката (JTI) на „Репортери без граници“ и техните партньори, които имат за цел създаването и поддържането на условия за по-здравословно информационно пространство, което се опира на отраслови стандарти.
(19)
Препоръчаните мерки стъпват на инициативи, които изпробват нови бизнес модели и сътрудничества, като например финансираните по линия на действието за журналистически партньорства, подкрепено от програмата „Творческа Европа“ (16).
Те също така се опират на схемите за финансова подкрепа и приоритетите, очертани в Плана за действие в медийния и аудио-визуалния сектор, като част от усилията на равнище ЕС за подкрепа на отрасловата екосистема за новинарските медии.
Освен това някои доставчици на медийни услуги са прибягнали до структури на управление, при които субекти с нестопанска цел, като тръстове или фондации, притежават целия им капитал или част от него и в някои случаи играят важна роля при назначаването на такива управителни съвети и главни редактори, като за тях се приема, че служат за запазване на редакционната независимост на доставчика в дългосрочен план.
Има и други механизми за управление със сходни цели, като например схеми за дялово участие на журналистите, при които членове на редакционния състав или техни представителни органи контролират част от акциите или имат правото да откажат участие на нов контролиращ акционер, който може да засегне редакционната независимост.
Препоръчаните мерки са съобразени с това и представят на вниманието на доставчиците на медийни услуги възможните подходи, които биха ги направили по-устойчиви и съответно по-издръжливи на политически и пазарен натиск, отбелязвайки, че именно в ролята си на икономически оператори доставчиците на медийни услуги са в най-добра позиция да разработят бизнес модели, съобразени с техните цели и способности, в зависимост от пазарните сегменти, към които са се насочили.
(20)
Настоящата препоръка има за цел също така допълнително да способства за прозрачност в собствеността върху медиите в целия Съюз.
Действащите международни стандарти (17) и законодателството на Съюза в областта на медиите насърчават държавите членки да приемат специфични за отрасъла мерки за повече прозрачност в собствеността върху медиите.
По-специално в член 5, параграф 2 от Директива No 2010/13/ЕС на Европейския парламент и на Съвета (18) се признава, че държавите членки могат да изискват от доставчиците на медийни услуги под тяхна юрисдикция да представят информация относно своята структура на собственост, включително информация за своите действителни собственици, в съответствие с общите правила за прозрачност на действителните собственици, установени в Директива (ЕС) 2015/849 на Европейския парламент и на Съвета (19).
В Препоръката на Съвета на Европа от 2018 г. относно медийния плурализъм и прозрачността на собствеността върху медиите се съдържа призив към държавите членки да въведат рамки за оповестяване на точна и актуална информация относно пряката и действителната собственост върху медиите.
Освен това Комисията съфинансира разработването на Механизма за мониторинг на собствеността върху европейските медии, чиято цел е да се разработи база данни с възможност за търсене и динамични ресурси, която да предоставя безплатна и лесна за ползване информация относно собствеността върху медиите в целия Съюз.
(14) Форумът на европейските новинарски медии бе организиран от Комисията като част от Плана за действие за медийния и аудиовизуалния сектор, за да се укрепи сътрудничеството със заинтересованите страни по въпроси, свързани с медиите.
(15) Вж. записите и резюме на събитието: https://digital-strategy.
ec.europa.eu/en/library/european-news-media-forum- industrialtransformation-glance.
(16) Регламент (ЕС) 2021/818 на Европейския парламент и на Съвета от 20 май 2021 г. за създаване на програмата „Творческа Европа“ (2021—2027 г.) и за отмяна на Регламент (ЕС) No 1295/2013 (ОВ L 189, 28.5.2021 г., стр. 34).
(17) Препоръка CM/Rec(2018)1 на Комитета на министрите до държавите членки относно медийния плурализъм и прозрачността на собствеността върху медиите.
(18) Директива 2010/13/ЕС на Европейския парламент и на Съвета от 10 март 2010 г. за координирането на някои разпоредби, установени в закони, подзаконови и административни актове на държавите членки, отнасящи се до предоставянето на аудио-визуални медийни услуги (Директива за аудио-визуалните медийни услуги) (ОВ L 95, 15.4.2010 г., стр. 1).
(19) Директива (ЕС) 2015/849 на Европейския парламент и на Съвета от 20 май 2015 г. за предотвратяване използването на финансовата система за целите на изпирането на пари и финансирането на тероризма, за изменение на Регламент (ЕС) No 648/2012 на Европейския парламент и на Съвета и за отмяна на Директива 2005/60/ЕО на Европейския парламент и на Съвета и на Директива 2006/70/ЕО на Комисията (ОВ L 141, 5.6.2015 г., стр. 73).